**KERET MEGÁLLAPODÁS-TERVEZET**

melyet kötöttek egyrészről a **Somogy Megyei Önkormányzat** (képviseletében: Biró Norbert, a Közgyűlés elnöke, és dr. Sárhegyi Judit megyei jegyző), székhelye: 7400 Kaposvár, Fő utca 10., adószáma: 15731326-1-14, törzskönyvi azonosító száma: 731322, mint Megbízott,

másrészről **<települési önkormányzat neve>** (képviseletében: <képviselő(k) neve, titulusa>), székhelye: <székhely címe>, adószáma: <adószám>, törzskönyvi azonosító száma: <törzskönyvi szám>, mint Megbízó, együttesen Felek az alulírt helyen és időben, az alábbi feltételekkel:

1./ Felek megállapodnak abban, hogy a Megbízó megbízza Megbízottat, Megbízott pedig elvállalja Megbízó számára a pályázatfigyelési feladatokat, valamint adott pályázat kapcsán Megbízott kérésére projekt-előkészítési-, és menedzsment feladatokat végez külön szerződés alapján.

Felek rögzítik, hogy a Megbízott által elvégezendő feladatok alapját a Magyarország helyi önkormányzatairól szóló 2011. évi CLXXXIX. törvény (Mötv.), a területfejlesztésről és a területrendezésről szóló 1996. évi XXI. törvény (továbbiakban: Tftv.), a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Kormány rendelet (továbbiakban: Kormányrendelet), valamint a Somogy Megyei Önkormányzat Szervezeti és Működési Szabályzatáról szóló 6/2014 (XII.12.) sz. önkormányzati rendelet teremti meg.

2./ Pályázat-figyelés

A./ Megbízott pályázatfigyelési tevékenysége keretében a várhatóan megjelenő / megjelenő pályázatokról rövid összefoglalóval tájékoztatást küld ki Megbízott kapcsolattartási e-mail címére. A Megbízó adott pályázati lehetőségre bejelentett jelzésére szóbeli egyeztetést biztosít, annak érdekében, hogy Felek közösen vizsgálják meg az adott pályázat kapcsán Megbízó jogosultságát, a pályázat benyújtásának feltételeit, mely szóbeli tárgyalás eredményeképpen megállapítják, hogy Megbízott pályázata benyújtásra kerül-e. Amennyiben Megbízó a pályázat benyújtása mellett dönt, úgy az adott pályázat projekt-előkészítési-, és menedzsment feladataira a pályázati felhívásban foglalt elszámolhatósági feltételek figyelembe vételével külön szerződést kötnek.

B./ A pályázatfigyelési tevékenység ellenértéke 60 000 Ft / év, melynek megfizetése 2 egyenlő részletben történik. A tárgyév első félévének pályázatfigyelési tevékenységre vonatkozó teljesítésigazolást Megbízó és Megbízott tárgyév június 30-i dátummal együttesen állítja ki, míg tárgyév második félévére vonatkozóan tárgyév december 31-i teljesítési határidővel. A pályázatfigyelési díj adott félévére vonatkozó 30 000 Ft összegű ellenértékét a teljesítésigazolás kibocsájtását követő 15 napon belül banki átutalással kell megtéríteni.

C./ Amennyiben Megbízó részéről a tárgyévben legalább 1 pályázat benyújtásra kerül, úgy a tárgyév pályázatfigyelési ellenértéke a pályázat elkészítésének / menedzsmentjének költségéből levonásra kerül.

3./ Projekt-előkészítési-, és projektmenedzsment feladatok

A./ Megbízott projekt-előkészítési-, és/vagy projektmenedzsment feladatok tekintetében az adott feladattal kapcsolatban teljes körű feladatellátást vállal.

A projekt-előkészítés kapcsán vállalja pályázat komplett elkészítését:

* a támogatási kérelem elkészítését,
* a szükséges tanulmány / megalapozó dokumentum / üzleti terv / pénzügyi terv

elkészítését,

* a csatolandó mellékletek teljes körének előkészítését,
* a pályázat pályázati felületre való feltöltését,
* a támogatási kérelemhez érkező hiánypótlások teljesítését,
* részvételt a támogatási szerződés megkötésében.

A projektmenedzsment kapcsán vállalja pályázat komplett lebonyolítását:

* a támogatási szerződés szükséges módosításainak lebonyolítását, a hozzá szükséges

alátámasztó dokumentumok előkészítésével,

* a projekt előlegigényléseinek lebonyolítása,
* a pályázat megvalósításához szükséges beszerzési eljárások lebonyolítása, ehhez

kapcsolódó szerződéskötési tevékenység koordinálása (szerződés tervezetek

biztosításával), a szükséges közbeszerzési eljárások során a Megbízó által alkalmazott

közbeszerzővel való együttműködés,

* pályázat előrehaladásának segítése műszaki-, jogi-, és pénzügyi támogatással,
* részvétel a szükséges projekt – koordinációkon,
* a projekt szakmai beszámolóinak, ahhoz kapcsolódó hiánypótlásoknak teljesítése, az

ahhoz szükséges alátámasztó dokumentumok előkészítésével,

* a projekt pénzügyi elszámolás(ai)nak, ahhoz kapcsolódó hiánypótlásoknak teljesítése,

az ahhoz szükséges alátámasztó dokumentumok előkészítésével,

* a projekt zárásával kapcsolatos feladatok elvégzése (záró beszámolók benyújtása,

hiánypótlása),

* a pályázat zárását követően a fenntartási időszakban a monitoring tevékenység

elvégzése.

B./ A Megbízó által választott, és elkészítendő pályázatokkal kapcsolatos feladatok külön szerződésben kerülnek rögzítésre a pályázati felhívásban foglalt feltételek értelmében, arra törekedve, hogy a vállalt feladatok ellenértéke teljes körűen elszámolható legyen a projektben. Amennyiben ezen feladatok nem képezik az elszámolható kiadások körét az adott felhívásban, úgy a Megbízó azt saját költségvetése terhére kell, hogy megtérítse az alábbi ellenérték szerint:

|  |  |  |
| --- | --- | --- |
|  | Projekt előkészítés | Projekt menedzsment |
| 10 millió Ft támogatási összegig benyújtható pályázat | 60 000 Ft | 200 000 Ft |
| 10 millió Ft támogatási összeg felett benyújtható pályázat | 1,5 % | 2,5 % |

C./ Felek rögzítik, hogy Megbízó felkérése szerint adott pályázat esetében csak az egyik tevékenység ellátására is köthető külön szerződés.

D./ Felek rögzítik, hogy Megbízó által kiválasztott benyújtandó pályázatra vonatkozóan a Megbízó által benyújtott Képviselő-testületi határozat alapján kerül sor, azzal, hogy a határozat mellékletét képezi a Felek között a projekt-előkészítési-, és/vagy projektmenedzsment feladatok ellátására, és annak ellenértékére kötött külön szerződés.

E./ Felek rögzítik, hogy a projekt – előkészítési tevékenység ellenértéke a támogatói döntés időpontját követő 15 napon belül kiállított teljesítésigazolás alapján térítendő meg, azzal, hogy Megbízó tudomásul veszi, hogy a projekt-előkészítés ellenértékének megtérítése nem függ a pályázat nyertességétől, kivéve akkor, ha a pályázat Megbízott által bizonyíthatóan elkövetett mulasztás miatt nem részesült támogatásban.

F./ Felek rögzítik továbbá, hogy a projekt-menedzsment tevékenység ellenértéke a külön szerződésben részletezett feltételek mentén kerül meghatározásra azzal, hogy annak teljes összege a projektzárás előtt nem téríthető meg, és azzal, hogy a projekt zárásakor – az elszámolhatóság okán - megtérített ellenértéken felül a zárást követő monitoring feladatokért további ellenérték nem kérhető.

4./ Felek e megállapodást határozatlan időre kötik azzal, hogy 30 napos felmondási határidővel bármely fél azt indokolás nélkül tárgyévi félévre, vagy év végére felmondhatja.

5./ Egyebekben a Polgári Törvénykönyv rendelkezései az irányadók.

Felek a megállapodást elolvasták, értelmezték, és közös akaratuk szerint jóváhagyólag aláírták.

Kaposvár, „ „

Somogy Megyei Önkormányzat <települési önkormányzat neve>

Biró Norbert elnök és dr. Sárhegyi Judit megyei jegyző <polgármester (és jegyző)>

Megbízott Megbízó