# C:\Users\Win7\Desktop\Documents\Közös hivatal létrehozása\Balatonbereny_265.jpg

# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2020. január 30-ai nyilvános

# ülésére

# Tárgy:

# Balatonberény Község Önkormányzatánál közalkalmazotti létszám bővítése

# Előadó:

# Horváth László

# polgármester

Tisztelt Képviselő-testület!

Önkormányzatunknál hosszú ideje megoldatlan probléma a közterületek rendjének hatékony ellenőrzése, amely az év minden szakában indokolt lenne. Megnövekedtek a hivatali feladatok, így adóügyek, hatósági ügyek, pályázatok, adminisztratív feladatok stb. Ezen feladatok ellátására mindenképpen szükséges lenne határozatlan időre 1 fő, középiskolai végzettséggel rendelkező közalkalmazott felvétele, aki idegen nyelvtudással és felhasználói szintű számítógépes ismeretekkel is bír.

Elsődleges feladata lenne a közterületek ellenőrzése, beleértve a külterületi részeket is (zöldterület-karbantartás, kóborló ebek, illegális hulladéklerakás ) üdülési szezonban és azon kívül - ha azonnali intézkedés szükséges- akár hétvégén és munkaszüneti napokon is. Vonatkozik ez a Balaton parti részre is, ahol –tiltó táblák ellenére- megszaporodtak a „kempingező” lakókocsik, a zöldterületre behajtó és parkírozó autók, illetve a póráz és szájkosár nélküli kutyasétáltatók is.

Ugyanakkor nagy problémát jelent betegség vagy szabadságolás esetén az ügyfélfogadás folyamatosságának biztosítása.

Az igényelt 1 fő Balatonberény Község Önkormányzata alkalmazásában állna határozatlan időre történő közalkalmazotti foglalkoztatással. Középfokú végzettségű személy esetén ez ebben az évben várhatóan 246.400Ft/hó, éves szinten 2.106.000 Ft kiadással járna.

A Művelődési Ház által kért könyvtári kisegítőnek GINOP pályázat keretében történő alkalmazásával járó kiadását a költségvetési tervezet 1.896.000 Ft összegben tartalmazza.

**Határozati javaslat:**

Balatonberény Község Önkormányzat Képviselő-testülete pályázatot ír ki határozatlan időre 1 fő közalkalmazott felvételére, ügyintézői munkakör betöltésére.

Határidő: Pályázat kiírására 2020. február 10. napja

Felelős: Horváth László polgármester

Balatonberény, 2020. január 21.

Horváth László

polgármester